SET ปิดบวก 13 จุดสวนตลาดต่างประเทศ ฟากนลท.คาดหวังมาตรการเยียวยา “โควิด-19”
SET ปิดบวก 13 จุดสวนตลาดต่างประเทศ ฟากนลท.คาดหวังมาตรการเยียวยา "โควิด-19"
18 มี.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,048.15 จุด เพิ่มขึ้น 12.98 จุด (+1.25%) มูลค่าการซื้อขาย 59,186.45 ล้านบาท
10 หุ้นดันดัชนีวันนี้

ด้านนักวิเคราะห์กล่าวว่า ตลาดหุ้นไทยวันนี้ปรับตัวขึ้นสวนทางตลาดต่างประเทศ โดยตลาดหุ้นในภูมิภาคเอเชียต่างติดลบเฉลี่ย 4% เช่นเดียวกับดาวโจนส์ฟิวเจอร์สที่ติดลบ ตามด้วยตลาดในยุโรปที่เทรดบ่ายนี้ต่างก็ปรับตัวลงเฉลี่ย 3% จากความกังวลถึงจำนวนผู้ติดเชื้อไวรัสโควิด-19 ที่แพร่กระจาย แต่หลายประเทศก็เริ่มที่จะทดสอบวัคซีนในคนแล้ว ทำให้จำกัด Downside ตลาดทั่วโลกได้
ส่วนบ้านเราคาดว่านักลงทุนต่างชาติอาจจะกลับมาซื้อหลังจากที่ขายหนักอย่างต่อเนื่องในช่วงที่ผ่านมา และตลาดฯก็ปรับตัวลงไปมากแล้ว รวมทั้งสัปดาห์หน้าบ้านเราก็จะมีการประชุมคณะรัฐมนตรี (ครม.) ซึ่งก็มีความคาดหวังมาตรการที่จะมาช่วยเหลือผู้ประกอบการ และภาคครัวเรือน
สำหรับแนวโน้มการลงทุนในวันพรุ่งนี้ (19 มี.ค.) คาดว่า ตลาดฯคงจะค่อย ๆ ฟื้นตัวขึ้นได้ พร้อมให้แนวรับ 1,020-1,030 จุด ส่วนแนวต้าน 1,070-1,080 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM มูลค่าการซื้อขาย  3,656.90 ล้านบาท ปิดที่ 16.40 บาท เพิ่มขึ้น 0.40 บาท
CPALL มูลค่าการซื้อขาย  3,453.48 ล้านบาท ปิดที่ 60.00 บาท เพิ่มขึ้น 0.50 บาท
PTT มูลค่าการซื้อขาย  3,189.62 ล้านบาท ปิดที่ 26.50 บาท เพิ่มขึ้น 0.50 บาท
ADVANC  มูลค่าการซื้อขาย 3,135.22 ล้านบาท ปิดที่ 180.00 บาท เพิ่มขึ้น 7.50 บาท
AOT มูลค่าการซื้อขาย 2,504.47 ล้านบาท ปิดที่ 49.00 บาท ลดลง 0.50 บาท